สัญญารับทุนสนับสนุนนักวิจัยหลังปริญญาเอก

ข้อ 1 ผู้ให้ทุนตกลงให้ทุนและนักวิจัยตกลงรับทุนสนับสนุนนักวิจัยหลังปริญญาเอก โดยนักวิจัยต้องทำงานวิจัยภายใต้ความดูแลของอาจารย์ผู้รับทุนมีกำหนดระยะเวลา......................ปี นับตั้งแต่วันที่.......................................ถึงวันที่.............................................


ข้อ 2 ผู้ให้ทุนตกลงจ่ายเงินทุนให้แก่นักวิจัยที่ทำงานวิจัยให้ผู้ให้ทุนได้เต็มเวลา 
เป็นเงินเดือน ๆ ละ 41,000 บาท (สี่หมื่นหนึ่งพันบาทถ้วน) และหากเป็นนักวิจัยชาวต่างประเทศที่ไม่มีภูมิลำเนาอยู่ในประเทศไทย อาจได้รับสนับสนุนทุนค่าเดินทางไปและกลับจากถิ่นที่อยู่ตามจำนวนที่
คณะกรรมการบริหารจัดการระบบนักวิจัยหลังปริญญาเอกกำหนด


การจ่ายเงินทุนซึ่งเป็นเงินเดือนตามวรรคหนึ่ง คณะกรรมการบริหารจัดการระบบนักวิจัยหลังปริญญาเอกอาจกำหนดเพิ่มขึ้นได้หากพิจารณาเห็นว่านักวิจัยมีผลงานวิจัยดีเยี่ยม


ข้อ 3 ระหว่างการรับทุนนักวิจัยจะต้องผลิตผลงานวิจัยตีพิมพ์ในวารสารวิชาการระดับนานาชาติที่อยู่ในฐานข้อมูล Scopus ในระดับ Quartile 1 (Q1) หรือ Quartile 2 (Q2) อย่างน้อยปีละ 
2 เรื่อง โดยเป็น First author และมีชื่ออาจารย์ผู้รับทุนเป็น Corresponding author และต้องระบุข้อความในกิตติกรรมประกาศว่า “This research was supported by Prince of Songkla University under the Postdoctoral Fellowship Program” หรือข้อความที่มีความหมายเดียวกัน

ข้อ 4 นักวิจัยจะต้องทำหน้าที่ให้คำปรึกษากับนักศึกษาบัณฑิตศึกษาตามที่อาจารย์ที่ปรึกษากำหนดหรือมอบหมาย


ข้อ 5 นักวิจัยจะต้องปฏิบัติตามระเบียบ คำสั่ง และข้อกำหนดเกี่ยวกับการวิจัย              ที่ใช้บังคับอยู่ในวันทำสัญญานี้ และที่จะประกาศบังคับใช้ภายหน้าโดยเคร่งครัด และให้ถือว่าระเบียบ คำสั่ง และข้อกำหนดดังกล่าวเป็นเงื่อนไขส่วนหนึ่งของสัญญานี้


ข้อ 6 นักวิจัยจะต้องส่งรายงานการปฏิบัติงาน หรือนิพนธ์ต้นฉบับ (Manuscript) ให้ผู้ให้ทุนทราบทุก 6 เดือน ตามแบบฟอร์มในเอกสารแนบท้ายสัญญาหมายเลข 2


หากนักวิจัยไม่ดำเนินการตามวรรคหนึ่งผู้ให้ทุนอาจงดให้ทุนก่อนครบกำหนดตาม
ข้อ 2 ได้


ข้อ 7 ผู้ให้ทุนจะประเมินผลการปฏิบัติงานของนักวิจัยทุก 6 เดือน หากไม่ผ่านการประเมินผู้ให้ทุนจะยุติการให้ทุนเสียก็ได้


ข้อ 8 นักวิจัยจะต้องส่งรายงานการปฏิบัติงาน และสิ่งตีพิมพ์ในวารสารนานาชาติ (reprint) จากผลงานค้นคว้าวิจัยตามสัญญานี้ จำนวนอย่างละ 1 ชุด ให้แก่ผู้ให้ทุนก่อนวันสิ้นสุดสัญญา


ข้อ 9 นักวิจัยยินยอมให้ผู้ให้ทุนบอกเลิกสัญญา และระงับการให้ทุนสนับสนุนตามสัญญานี้ โดยจะไม่เรียกร้องค่าเสียหายใด ๆ ทั้งสิ้นในกรณีต่อไปนี้



9.1  นักวิจัยหยุดดำเนินการโดยไม่มีเหตุผลอันสมควร



9.2  นักวิจัยทำผิดเงื่อนไขในการรับสนับสนุนทุน



9.3  นักวิจัยไม่ส่งผลรายงานความก้าวหน้าของการค้นคว้าวิจัยตามกำหนดโดยไม่แจ้งเหตุขัดข้องอันสมควรให้ผู้รับทุนทราบ






9.4  นักวิจัยไม่ผ่านประเมินผลการปฏิบัติงาน


การบอกเลิกสัญญาตามวรรคแรก ผู้ให้ทุนจะมีหนังสือแจ้งนักวิจัยพร้อมระบุเหตุแห่งการบอกเลิกสัญญา


ข้อ 10 กรรมสิทธิ์และหรือสิทธิในผลงานการค้นคว้าวิจัยตามสัญญานี้ ให้ตกเป็นกรรมสิทธิ์และหรือสิทธิของผู้ให้ทุน ส่วนผลประโยชน์ซึ่งเกิดจากการนำผลการวิจัยและการพัฒนาไปใช้ประโยชน์ในเชิงพาณิชย์ ให้แบ่งกันระหว่างผู้ให้ทุนกับนักวิจัย ตามที่จะได้ตกลงกันในภายหลังต่อไป


ข้อ 11 นักวิจัยจะไม่รับทุน หรือเข้ารับทุนอื่นใดในระหว่างระยะเวลาที่รับทุนตามสัญญานี้ เว้นแต่จะได้รับความเห็นชอบจากผู้ให้ทุนก่อน


ข้อ 12 อาจารย์ผู้รับทุนจะต้องควบคุมดูแลให้นักวิจัยทำการศึกษา ค้นคว้าและวิจัยตามสัญญานี้ ด้วยความวิริยะอุตสาหะให้สำเร็จได้ผลสมความมุ่งหมายของผู้ให้ทุน หากเกิดอุปสรรคไม่สามารถทำการศึกษาค้นคว้าและวิจัยตามสัญญานี้ให้แล้วเสร็จได้ด้วยประการใดก็ดี หรือมีความประสงค์จะยุติการวิจัย ตามสัญญานี้ อาจารย์ผู้รับทุนและนักวิจัยจะต้องรีบรายงานให้ผู้ให้ทุนทราบทันที และการยุติหรือยกเลิกการศึกษาวิจัยตามสัญญานี้จะต้องได้รับความเห็นชอบจากผู้ให้ทุน

กรณีที่นักวิจัยยุติหรือยกเลิกการวิจัยตามสัญญานี้ โดยไม่มีเหตุผลอันสมควร หรือไม่ได้รับความเห็นชอบจากผู้ให้ทุน นักวิจัยยินยอมชดใช้ทุนอุดหนุนที่ผู้ให้ทุนได้จ่ายไปแล้วทั้งสิ้นคืนแก่ผู้ให้ทุนทันที


ข้อ 13 เงินที่จะชดใช้คืนและค่าเสียหายตามสัญญาให้ทุนนี้ นักวิจัยจะชำระให้แก่ผู้ให้ทุนทั้งหมดภายในกำหนด 30 วัน นับถัดจากวันได้รับแจ้งจากผู้ให้ทุน หากไม่ชำระให้ภายในกำหนดหรือชำระให้แต่ไม่ครบ ทั้งนี้จะโดยความยินยอมของผู้ให้ทุนหรือไม่ก็ตาม นักวิจัยยอมให้คิดดอกเบี้ยจากเงินที่ยังมิได้ชำระในอัตราร้อยละ 15 ต่อปี จนกว่าจะชำระเสร็จอีกด้วย


ข้อ 14 เอกสารแนบท้ายสัญญานี้ รวมทั้งเอกสารแนบท้ายสัญญา ซึ่งจัดทำขึ้นในภายหน้าให้ถือว่าเป็นส่วนหนึ่งของสัญญานี้ ความใดในเอกสารแนบท้ายสัญญาขัดแย้งกับข้อความในสัญญานี้ ให้ใช้ข้อความในสัญญานี้บังคับ และในกรณีที่เอกสารแนบท้ายสัญญาขัดแย้งกันเอง ให้ปฏิบัติตามคำวินิจฉัยของผู้ให้ทุน


สัญญานี้ทำขึ้นสามฉบับ มีข้อความถูกต้องตรงกัน คู่สัญญาทั้งสามฝ่ายได้อ่าน และเข้าใจข้อความในสัญญาและเอกสารแนบท้ายสัญญานี้โดยตลอดแล้ว จึงได้ลงลายมือชื่อไว้เป็นสำคัญต่อหน้าพยาน โดยผู้ให้ทุน นักวิจัย และอาจารย์ผู้รับทุนต่างยึดถือไว้ฝ่ายละหนึ่งฉบับ

